
VARSTVO JABLAN IN HRUŠK
Fenološka faza
[bookmark: _Hlk134102104]Na območju Celjske regije je jablane in hruške v povprečju na opazovane lokacije in sorte v fenološki fazi BBCH 73 (sekundarno odpadanje plodičev). 
Jablanov škrlup in pepelasta plesen
Ob izpolnjenih pogojih za okužbo z jablanovim škrlupom smo med 17. in 22. majem v naravi zabeležili le še manjše število spor. Zato menimo, da se obdobje nevarnosti za primarne okužb s škrlupom zaključuje in da te ob padavinah niso več mogoče.
Še vedno pazite na razmike med škropljenji in jih prilagodite količini padavin. V primeru, ko pade več kot 25 mm dežja predvidevamo, da je fungicidna obloga sprana in je potrebno škropljenje pred naslednjimi padavinami ponoviti. V nasadih, kjer škrlupa ne najdete lahko razmike med škropljenji podaljšate na 10 do 14 dni. V nasadih, kjer so na listih in plodovih prisotne pege posrbite, da bodo plodovi stalno zaščiteni s fungicidno oblogo in nadaljujte s preventivno zaščito plodov. 
[bookmark: _Hlk135037266][bookmark: _Hlk135914536]Pri škropljenju dajte prednost kontaktnim fungicidom na osnovi a.s. kaptan: Captan 80 WG (2kg/ha) Merpan 80 WDG (1,88 kg/ha), Orthocide 80 WG (2 kg/ha), Scab 80 WG (1,9 kg/ha), Scab 480 SC (3,13 L/ha) ali Merplus (2 L/ha – letos se ne trži). Uporabite lahko tudi pripravek na osnovi a.s. fuaziram Banjo, ki ima v letošnjem letu dovoljenje za nujne primere. Uporablja se kot dotikalni (kontaktni) fungicid na jablanah in hruškah za zatiranje črnih listnih pegavosti (Alternaria spp.) v odmerku 0,7 L/ha in pri porabi vode 500 -1000 L/ha, pri čemer najnižja poraba vode na hektar ne sme biti manjša od 500 L in ima delovanje tudi na škrlup.
V ekološki pridelavi se lahko uporabi pripravek Curatio – žvepleno apnena brozga, ki ima dovoljenje za nujne primere in ga smejo uporabiti samo poklicni pridelovalci, ki so registrirani za ekološko pridelavo.
Samo v nasadih, kjer opažate močnejši pojav jablanove pepelovke svetujem dodajanje pripravka Luna experience (0,75 L/ha), ki deluje tudi proti črni listni pegavosti ali Sercadis (0,25 L/ha), ki se uporablja tudi za zmanjšanje okužb jablanovega in hruševega škrlupa (0,25 – 0,3 L/ha). Za zatiranje jablanove pepelovke lahko uporabite tudi pripravek Topas 100 EC (0,5 L/ha). Prav tako bi bila smiselna uporaba kombinacije kontaktnih fundicidov in registriranih pripravkov na osnovi strobilurinov kot so: Stroby WG (0,2 kg/ha), Zato 50 WG (0,15 kg/ha), ki pa se v letošnjem letu ne tržijo. 
V ostalih nasadi za zmanjšanje infekcijskega potenciala dodajate enega od pripravkov na osnovi močljivega žvepla kot so: AzumoWG, Cosan, Pepelin, Kumulus DF, Microthiol specilal, Microthiol disperss Thiovit jet, Vindex 80 WG, Sulfar ali Vertipin. 
Jabolčni zavijač
Na opazovanih sadjarskih lokacijah od 18. maja naprej vsak dan večerne temperature zraka presegajo 15 °C in ustvarjajo pogojev za parjenje in odlaganje jajčec. 
V naslednjih dneh (med 25. in 31 majem) je čas za  prvo škropljenje proti jabolčnemu zavijaču s pripravkom Coragen ali Voliam ali Shenzi 200 SC (odmerk: 18 mL/hL, pri tem najvišji dovoljen odmerek pri enem škropljenju jablan ne sme presegati 270 mL pripravka/ha).
Poleg kemičnimh insketicidov priporočamo za slabljenje populacije jabolčnega zavijača tudi dodajanje granuloznega virusa Madex max ali Carpovirusine. 
Hrušev ožig
Redno pregledujte nasada jablan in hrušk na prisotnost hruševega ožiga. V zadnjem tednu opažamo na območju Spodnje Savinjske doline pojav simptomov cvetnih okužb bakterije hruševega ožiga predvsem v mladih nasadih in pri sortah, kjer je bilo zaznati daljše obdobje pocetanja enoletnih poganjkov. Simptome opazite predvsem na poganjkih, ki venejo in se sušijo (pastirska palica), spremlja jih lahko tudi bakterijski izcedek, ki je na začetku mlečno rumene barve, nato postane oranžen. Poleg nasadov pregledujte tudi okolico, kjer se nahajajo okrasne in samonikle rastline, ki so gostiteljice hruševega ožiga (glog, panešplja, ognjeni trn, jerebika, šmarna hrušica…). V primeru suma na okužbo s hruševim ožigom kontaktirajte javno službo za varstvo rastlin na Inštitutu za hmeljarstvo in pivovarstvo Slovenije v Žalcu (03 71 21 600).
Toča
V primeru toče opravite škropljenje s pripravki na osnovi aktive snovi kaptan kot so: Captan 80 WG, Merpan 80 WDG, Orthocide 80 WG, Scab 80 WG ali Scab 480 SC.

